KTB มองQ3/60ฟื้นตัว-ราคาหุ้นรับข่าวร้ายไปมากแล้วแนะซื้อเป้า 20.6 บ.
KTB มอง Q3/60 ฟื้นตัว-ราคาหุ้นรับข่าวร้ายไปมากแล้วแนะซื้อเป้า 20.60 บ.
23 ส.ค. 2560

บล.โนมูระ พัฒนสิน ระบุในบทวิเคราะห์วันนี้(23ส.ค.) ว่า ธนาคารกรุงไทย จำกัด (มหาชน) หรือ KTB (TP20.6*) คาดกำไรผ่านจุดแย่สุดในงวดไตรมาส 2/60 มาแล้ว และจะทยอยฟื้นตัวในไตรมาส 3/60 ขณะที่ประเด็นด้านคุณภาพสินทรัพย์และการตั้งสำรอง แม้จะยังด้อยกว่าอุตสาหกรรมแต่ใกล้ถึงจุดแย่สุดในครึ่งหลังปี 60แล้ว และจะเริ่ม Write-off ส่วน NPL บางส่วนแล้ว ขณะที่กำไรจะฟื้นตัวปี 60  ถึง 16%
หลังเริ่มเห็น Stock rotation มากลุ่มธนาคาร มอง KTB ยังน่าสนใจ และราคาหุ้นรับข่าวร้ายไปมากแล้ว โดยซื้อ-ขาย P/BV ต่ำเพียง 0.92x ต่ำกว่าค่าเฉลี่ยกลุ่มฯที่ 1.54x ค่อนข้างมาก คาดผลประกอบการไตรมาส3/60 ฟื้นตัว + ความคืบหน้าในการจ่ายหนี้ของ AQ โดยล่าสุด จ่ายหนี้งวดแรกแล้ว 1,635 ลบ. และส่วนที่เหลืออยู่ในช่วงเจรจากันก่อนศาลตัดสิน